కొండలా పేరుకుపోయిన మొండిబకాయిల (ఎన్పిఏ) కారణంగా ఇబ్బందుల్లో పడిన బ్యాంకింగ్ రంగ సంస్థలను దారిలో పెట్టే క్రమంలో ఎఫ్ఆర్డిఐ బిల్లును తీసుకువచ్చేందుకు ప్రభుత్వం సన్నాహాలు చేస్తోంది. ఇది చట్ట రూపం దాల్చి అమలులోకి వచ్చినట్టయితే సగటుజీవి బ్యాంకుల్లో పెట్టుకున్న పొదుపు డిపాజిట్లు గల్లంతైపోతాయన్న భయాందోళనలు సర్వత్రా వ్యక్తం అవుతున్నాయి. అసలు ఎఫ్ఆర్డిఐ బిల్లు ఏమిటి, దాని ప్రభావం సగటు జీవిపై ఏ విధంగా ఉంటుంది, ప్రస్తుత వాతావరణంలో అలాంటి బిల్లు అవసరమా, ప్రత్యామ్నాయం ఏమైనా ఉన్నదా.. ప్రముఖ ఆర్థికవేత్త కె.నరసింహమూర్తి విశ్లేషణ ఆంధ్రజ్యోతి పాఠకులకు ప్రత్యేకం.ఆర్థికమంత్రి అరుణ్జైట్లీ 2016-17 బడ్జెట్లో ఆర్థిక సంస్థల దివాలా వ్యవహారాల పరిష్కారంలో ఒక పెద్ద అగాథం ఉన్నట్టు వ్యాఖ్యానించారు. ఈ లోటును దిద్దేందుకు ఒక సమగ్ర నియమావళి రూపొందించి, ఆచరణలోకి తీసుకురావాల్సిన అవసరం ఉన్నదని ప్రకటించారు. ఆ ప్రకటనకు అనుగుణంగానే ఆ అంశాలన్నీ అధ్యయనం చేసేందుకు ఒక కమిటీ ఏర్పాటు చేయడం, ఆ కమిటీ అధ్యయనం పూర్తి చేసి నివేదిక సమర్పించడం, దాన్ని ఆర్థిక మంత్రిత్వ శాఖ ఒక బిల్లుగా రూపొందించి అక్టోబరు 16వ తేదీన ప్రజాభిప్రాయ సేకరణకు పెట్టడం, గత వారంలో దాన్ని కేంద్ర కేబినెట్ ఆమోదించడం చకచకా జరిగిపోయాయి. నష్టదాయక కంపెనీలను సంక్షోభం నుంచి గట్టెక్కించేందుకు ఇప్పటికే దివాలా చట్టం ఉంది. అదే బాటలో ఆర్థిక, బీమా సంస్థలు, ఎన్బిఎ్ఫసిలు, మ్యూచువల్ ఫండ్ సంస్థలు నష్టాల్లోకి జారితే వాటికి ఒక పరిష్కార మార్గం చూపించడం ఈ కొత్త బిల్లు లక్ష్యం. కష్టాల్లో పడిన ఆర్థిక సంస్థల్లో క్రమశిక్షణ తీసుకురావడం, భారీ సంక్షోభంలో కూరుకుపోయినట్టయితే వాటిని కాపాడేందుకు ప్రజాధనం వినియోగించడాన్ని నిలువరించడం ఇందులోని ప్రధానాంశాలు. అయితే ఇందులో ప్రస్తావించిన బెయిల్ ఇన్, బెయిల్ ఔట్ పదాలే ఆందోళనకు మూల కారణం. సంక్షోభంలో పడిన ఆర్థిక సంస్థల సమస్య పరిష్కారానికి కృషి చేసేందుకు సెబి, ఐఆర్డిఏ, ఆర్బిఐ అధికారులతో రిజల్యూషన్ కార్పొరేషన్ పేరుతో ఒక సంస్థ ఏర్పాటును ఇందులో ప్రతిపాదించారు. ప్రస్తుతం పని చేస్తున్న డిపాజిట్ ఇన్సూరెన్స్ క్రెడిట్ గ్యారంటీ కార్పొరేషన్ (డిఐసిజిసి) స్థానంలో అది ఏర్పాటవుతుంది. ఆర్థిక సంస్థల్లో సంక్షోభం ఏదైనా తలెత్తితే అలాంటి వాటిని ఆర్థికంగా పరిపుష్టంగా ఉన్న సంస్థల్లో విలీనం చేయడం, పునరుజ్జీవ ప్యాకేజి రూపొందించడం, అవసరం అయితే డిపాజిట్ల చెల్లింపును వాయిదా వేసి వడ్డీ మాత్రం చెల్లించడం, ఇంకా అవసరం అయితే డిపాజిట్ల చెల్లింపులను పాక్షికంగా లేదా పూర్తిగా రద్దు చేయడం, సంస్థ పునరుజ్జీవం కోసం రుణదాతలు, డిపాజిటర్ల ప్రయోజనాలు ఎంత వరకు తాకట్టు పెట్టవలసివస్తుందో నిర్ణయించడం వంటి అంశాలన్నీ ఈ సంస్థ పరిశీలిస్తుంది. అంటే సంస్థ పునరుజ్జీవానికి అందుబాటులో ఉన్న పరిష్కారాలన్నింటినీ పరిశీలించి ఒక ప్యాకేజిని రూపొందిస్తుందన్న మాట. ఈ సందర్భంగానే బెయిల్ ఇన్ పదం కూడా ఉపయోగించారు.ఎన్పిఏలకు ప్రభుత్వ విధానాలూ కారణమే...2014-15 నుంచి బ్యాంకులపై ఎన్పిఏల వత్తిడి పెరిగిపోయింది. ఇష్టారాజ్యంగా బ్యాంకుల రుణవితరణ, రుణాలు తీసుకున్న సంస్థలు బాధ్యతారహితంగా వ్యవహరించడమే ఇందుకు కారణమనే భావన అందరిలోనూ ఉంది. కాని  ఎన్పిఏల సమస్యకు ప్రభుత్వ విధానాల్లో మార్పులే కారణం అంటే అతిశయోక్తి కాదు. ఉదాహరణకి విద్యుత్ రంగాన్నే తీసుకుంటే సౌర ఇంధనానికి ప్రభుత్వం ప్రాధాన్యం ఇస్తున్నందు వల్ల థర్మల్ విద్యుత్ ఉత్పత్తి సంస్థలు కష్టాల్లో పడ్డాయి. అలాగే రోడ్డు ప్రాజెక్టుల విషయానికి వస్తే రాజకీయ వత్తిడికి లొంగి కొన్ని రహదారులపై ప్రభుత్వం టోల్ ఎత్తివేస్తోంది. ఇలా చేయడం వల్ల ఆ సంస్థలకు టోల్ ద్వారా వచ్చే ఆదాయాన్ని పరిగణనలోకి తీసుకుని రుణాలందించిన బ్యాంకులు కష్టాల్లో పడ్డాయి. టెలికాం, ఉక్కు వంటి రంగాల్లో కూడా ప్రభుత్వ విధానాల్లో మార్పులు, ఇతర ఆర్థిక కారణాల వల్లనే ఎన్పిఏలు పెరిగిపోయాయి. అంతే కాదు...కొన్ని సంస్థలకు ప్రభుత్వాలు చెల్లించాల్సిన బిల్లులు సకాలంలో చెల్లించకపోవడం కూడా ఎన్పిఏలు పెరిగిపోవడానికి ప్రధాన కారణం. ఇన్ని లోపాలు పెట్టుకుని కూడా ఎన్పిఏల పెను భూతాన్ని చూపించి అభం శుభం తెలియని డిపాజిట్ హోల్డర్లని ఇబ్బందుల్లో పెట్టే ఇలాంటి చట్టం తీసుకురావడం అసంబద్ధమే అవుతుంది.పొదుపు దెబ్బ తింటుంది జాగ్రత్త...భారత ఆర్థిక వ్యవస్థకు పొదుపే మూలస్తంభం. జిడిపిలో పొదుపు వాటా ప్రపంచ సగటు 24 శాతం అయితే భారత్లో అది 32 శాతం వరకు ఉంది. ఈ పొదుపులో కూడా 95 శాతం బ్యాంకు డిపాజిట్ల రూపంలోనే ఉంది. అందులోనూ పెన్షనర్లు, నెలవారీ వడ్డీతో జీవనం సాగించే వృద్ధులే ఎక్కువగా ఉన్నారు. బ్యాంకులపై ఎంతో నమ్మకం పెట్టుకుని ఇంత భారీగా బ్యాంకుల్లో సొమ్ము దాచుకుంటున్న ఇలాంటి వర్గాల్లో ఈ బిల్లు అభద్రతా భావాన్ని పెంచుతుంది. ఫలితంగా వారు పొదుపు నుంచి దూరం అవుతారు. వడ్డీ వ్యాపారులు విజృంభిస్తారు. తిరిగి నగదు లావాదేవీలు పెరిగిపోతాయి. దీనికి బదులు డిఐసిజిసిని పటిష్ఠం చేయడం, బీమా ప్రయోజనాన్ని లక్ష రూపాయల నుంచి పది లక్షలకు పెంచడం చాలా ముఖ్యం.నియంత్రణ వ్యవస్థకు బాధ్యత లేదా...? (రేపటి భాగంలో)బెయిల్ ఇన్ ఏమిటి...?ఆర్థిక సంస్థల పునరుజ్జీవం కోసం ప్రజాధనాన్ని వినియోగించడం, ప్రభుత్వం ప్రత్యేకంగా నిధులు కేటాయించడాన్ని బెయిల్ ఔట్గా వ్యవహరిస్తారు. దానికి బదులు సంస్థలోని డిపాజిటర్లనే కొంత త్యాగం చేయాల్సిందిగా కోరి ఆ సొమ్ముతోనే ఆ సంస్థను పునరుజ్జీవింపచేయడం బెయిల్ ఇన్ అంతరార్ధం అన్న మాట. ఈ విధానంలో అవసరం అనిపిస్తే డిపాజిటర్కు సొమ్ము చెల్లింపును పాక్షికంగా లేదా పూర్తిగా మాఫీ చేసే అధికారం సయితం ఆ కార్పొరేషన్కి లభిస్తుంది. ఇలా చేయడం వల్ల డిపాజిటర్ల ప్రయోజనాలు పరిరక్షించడం సాధ్యం అవుతుందని, సంస్థ పూర్తిగా నష్టాల్లోకి కూరుకుపోకుండా రిజల్యూషన్ కార్పొరేషన్ కాపాడగలుగుతుందని ప్రభుత్వం సమర్థించుకుంటోంది. ప్రస్తుతం పని చేస్తున్న డిఐసిజిసి విధానంలో లక్ష రూపాయల వరకు డిపాజిట్లకు బీమా రక్షణ లభిస్తోంది. ప్రతీ బ్యాంకు తాను సేకరించిన డిపాజిట్ సొమ్ములో 0.01 శాతం నుంచి 0.1 శాతం మధ్యన సొమ్మును బీమా ప్రీమియంగా చెల్లిస్తోంది. ఇలా సమకూరిన సొమ్మును నష్టాల్లో పడిన ఆర్థిక సంస్థల డిపాజిటర్లకు లక్ష రూపాయల వరకు పరిహారం చెల్లించేందుకు ఉపయోగిస్తున్నారు. కాని కొత్త విధానంలో ఆ వెసులుబాటుండదు. డిపాజిటర్లు ఇప్పటివరకు గల బీమా రక్షణను కోల్పోతారు.
kondala perukupoyina mondibakaayila (enpa) kaaranamgaa ibbandullo padina banking ranga samsthalanu daarilo pette kramamlo efrdi billunu teesukuvachenduku prabhutvam sannaahaalu chestondi. idhi chatta roopam dalchi amaluloki vachinattayithe sagatujeevi byaankullo pettukunna podupu depaajitlu gallantaipotayanna bhayandolanalu sarvatra vyaktam avutunnaayi. asalu efrdi billu emiti, daani prabhaavam sagatu jeevipai e vidhamgaa untundi, prastuta vaataavaranamlo alanti billu avasarama, pratyaamnaayam emaina unnada.. pramukha aardhikavetta ke.narasimhamoorthy vislaeshana aandhrajyoti paatakulaku pratyekam.aardhikamantri arunjaitli 2016-17 badjetlo aardhika samsthala diwala vyavahaaraala parishkaaramlo oka pedda agaatham unnattu vyaakhyaaninchaaru. ee lotunu diddenduku oka samagra niyamavali roopondinchi, aacharanaloki teesukuraavaalsina avasaram unnadani prakatinchaaru. aa prakatanaku anugunamgaane aa amsaalannii adhyayanam chesenduku oka commity erpaatu cheyadam, aa commity adhyayanam puurti chesi nivedika samarpinchadam, daanni aardhika mantritva saakha oka billugaa roopondinchi aktobaru 16va tedeena prajabhipraya sekaranaku pettadam, gatha vaaramlo daanni kendra kabinet aamodinchadam chakachaka jarigipoyayi. nashtadaayaka companylanu sankshobham nunchi gattekkinchenduku ippatike diwala chattam undi. adhe baatalo aardhika, beema samsthalu, enbfusilu, mutuola fund samsthalu nashtaalloki jaarithe vaatiki oka parishkaara maargam choopinchadam ee kotta billu lakshyam. kashtaallo padina aardhika samsthallo kramasikshana teesukuraavadam, bhari sankshobhamlo kuurukupooyinattayitee vaatini kaapaadenduku prajaadhanam viniyoginchadaanni niluvarinchadam indulooni pradhaanaamsaalu. ayithe indulo prastaavinchina beyil in, beyil out padale aandolanaku muula kaaranam. sankshobhamlo padina aardhika samsthala samasya parishkaaraaniki krushi chesenduku sebi, irda, arbi adhikaarulatho reselution carporation paerutho oka samstha erpaatunu indulo pratipaadinchaaru. prastutam pani chestunna depazit insurens credit garanty carporation (dicigsi) sthaanamlo adhi erpaatavutundi. aardhika samsthallo sankshobham edaina talettite alanti vaatini aardhikamgaa paripushtamgaa unna samsthallo vileenam cheyadam, punarujjeeva pyakeji roopondinchadam, avasaram ayithe depajitla chellimpunu vaayidaa vesi vaddi maatram chellinchadam, inka avasaram ayithe depajitla chellimpulanu paakshikamgaa leda puurtigaa raddu cheyadam, samstha punarujjeevam kosam runadaatalu, depositorla prayojanaalu entha varaku taakattu pettavalasivastundo nirnayinchadam vanti amsaalannii ee samstha pariseelistundi. ante samstha punarujjeevaaniki andubaatulo unna parishkaaraalannintinii pariseelinchi oka pyaakejini roopondistundanna maata. ee sandarbhamgaane beyil in padam kuudaa upayoginchaaru.enpaliku prabhutva vidhaanaaluu kaaraname...2014-15 nunchi byaankulapai enpal vattidi perigipoyindi. ishtaaraajyamgaa byaankula runavitarana, runaalu teesukunna samsthalu baadhyataarahitamgaa vyavaharinchadame induku kaaranamane bhavana andariloonuu undi. kaani  enpal samasyaku prabhutva vidhaanaallo marpule kaaranam ante atisayokti kaadu. udaaharanaki vidyut rangaanne teesukunte soura indhanaaniki prabhutvam praadhaanyam istunnandu valla thermal vidyut utpatti samsthalu kashtaallo paddai. alaage roddu praajektula vishayaaniki vaste rajakeeya vattidiki longi konni rahadaarulapai prabhutvam tol ettivestondi. ilaa cheyadam valla aa samsthalaku tol dwara vache aadaayaanni parigananaloki teesukuni runaalandinchina byaankulu kashtaallo paddai. telicom, ukku vanti rangaallo kuudaa prabhutva vidhaanaallo maarpulu, itara aardhika kaaranaala vallane enpalu perigipoyayi. anthe kaadu...konni samsthalaku prabhutvaalu chellinchaalsina billulu sakaalamlo chellinchakapovadam kuudaa enpalu perigipovadaaniki pradhaana kaaranam. inni lopalu pettukuni kuudaa enpal penu bhuutaanni chuupinchi abham shubham teliyani depazit holderlani ibbandullo pette ilanti chattam teesukuraavadam asambaddhame avutundi.podupu debba tintundi jaagratta...bhaarata aardhika vyavasthaku podupe moolastambham. jidipilo podupu wata prapancha sagatu 24 saatam ayithe bhaaratlo adhi 32 saatam varaku undi. ee podupulo kuudaa 95 saatam byaanku depajitla roopamlone undi. anduloonuu pensionerlu, nelavari vaddeetho jeevanam saaginche vruddhule ekkuvagaa unnaaru. byaankulapai entho nammakam pettukuni inta bhariga byaankullo sommu dachukuntunna ilanti vargaallo ee billu abhadrata bhaavaanni penchutundi. phalitamgaa vaaru podupu nunchi dooram avutaaru. vaddi vyaapaarulu vijrumbhistaaru. tirigi nagadu lavadevilu perigipotayi. deeniki badulu dicigicini patishtam cheyadam, beema prayojanaanni laksha roopaayala nunchi padi lakshalaku penchadam chala mukhyam.niyantrana vyavasthaku baadhyata leda...? (repati bhaagamlo)beyil in emiti...?aardhika samsthala punarujjeevam kosam prajaadhanaanni viniyoginchadam, prabhutvam pratyekamgaa nidhulu ketayinchadaanni beyil autgaa vyavaharistaaru. daaniki badulu samsthalooni depositorlane kontha tyaagam cheyalsindiga kori aa sommutone aa samsthanu punarujjeevimpacheyadam beyil in antaraardham anna maata. ee vidhaanamlo avasaram anipiste depositorku sommu chellimpunu paakshikamgaa leda puurtigaa maffey chese adhikaaram sayitam aa karporeshanki labhistundi. ilaa cheyadam valla depositorla prayojanaalu parirakshinchadam saadhyam avutundani, samstha puurtigaa nashtaalloki kurukupokunda reselution carporation kaapaadagalugutundani prabhutvam samarthinchukuntondi. prastutam pani chestunna dicigsi vidhaanamlo laksha roopaayala varaku depaajitlaku beema rakshana labhistondi. pratee byaanku taanu sekarinchina depazit sommulo 0.01 saatam nunchi 0.1 saatam madhyana sommunu beema preemiyamgaa chellistondi. ilaa samakuurina sommunu nashtaallo padina aardhika samsthala depositorlaku laksha roopaayala varaku pariharam chellinchenduku upayogistunnaru. kaani kotta vidhaanamlo aa vesulubaatundadu. depositorlu ippativaraku gala beema rakshananu kolpotaru.